पोवारी भाषा

आयरिश अधिकारी और भाषाविद श्री जार्ज अब्राहम ग्रियर्सन के द्वारा भारत में भाषायी सर्वेक्षण किया गया था। “लिंग्विस्टिक सर्वे ऑफ़ इंडिया” नाम से कई भागों मेंउन्होंने अपनी भाषायी अध्ययन रिपोर्ट तैयार की थी। इस सर्वे की छटवी रिपोर्ट के पृष्ठ क्रमांक १७८-१७९ में वैनगंगा क्षेत्र के पोवार (छत्तीस कुल पंवार) के द्वारा बोली जाने वाली बोली, पोवारी के विषय में लिखा गया है। 
श्री ग्रियर्सन ने अपनी रिपोर्ट में लिखा है की पोवारी, पोवारों की भाषा हैं जो मुलत: मालवा के राजपूत प्रमार हैं। वे उत्तर भारत की ओर विस्थापित हुयें और बाद के समय में वैनगंगा की घाटियों में उन्होंने अपनी सघन बस्तियां बसाई। इस जाति का परम्परागत घर मध्य भारत का धार हैं। जैसा की हम सभी जानते हैं की मालवा नरेश भोजदेव ने अपनी राजधानी उज्जैन से धार स्थान्तरित की थी और तब से लेकर आज तक प्रमार वंशियो का इस नगरी पर शासन और प्रभाव रहा हैं। हालांकि पोवार पुरे मध्य प्रान्त में फैले हैं पर बालाघाट और आसपास के क्षेत्रों में इनके द्वारा अलग ही बोली, पोवारी बोली जाती है। सन १८९१ की जनगणना में बालाघाट और भंडारा जिलों में पोवार समाज की जनसँख्या १,१३,६०४/- थी। पश्चिमी राजपुताना से आने के बाद पोवारों की भाषा पर बघेली और मराठी का प्रभाव देखा गया हैं। उन्होंने अपनी रिपोर्ट में बालाघाट और भंडारा जिलों में बोली जाने वाली पोवारी का तुलनात्त्मक विश्लेषण भी दिया हैं।

यह भाषा वैनगंगा क्षेत्र( बालाघाट, गोंदिया, सिवनी और भंडारा) के पोवार जिसे छत्तीस कुल पंवार भी कहते हैं कि अपनी मातृभाषा हैं। इस भाषा का अपना विशिष्ट साहित्य और पहचान है और यह अन्य किसी क्षेत्र में या अन्य किसी समुदाय के द्वारा नही बोली जाती इसीलिए यह छत्तीस कुल पोवार समाज की विशिष्ट सामाजिक धरोहर है जिसके संरक्षण के प्रयास जारी हैं।

हिन्द-आर्य भाषाएँ
हिन्दी की बोलियाँ
Source : https://books.google.co.in/books?id=XT9BAQAAMAAJ&pg=PP14&dq=powari+George+Abraham+Grierson,+language+survey&hl=en&newbks=1&newbks_redir=0&sa=X&ved=2ahUKEwj9rtKIq9yBAxXc1zQHHZWkCMgQ6AF6BAgLEAI#v=onepage&q=powari%20&f=false